cyanic-selkie/wikianc huggingface dataset:
மோரிகிரோ கோசோகாவா
ஆரம்பகால வாழ்க்கை
1961 இல் கோசோகாவா தனது எல்.எல்.பி பட்டத்தை சோபியா பல்கலைக்கழகத்தில்  பட்டம் பெற்றார். ஆசாஹி ஷிம்பன் என்ற பத்திரிகையில் ஐந்து ஆண்டுகள் பத்திரிகையாளராக பணியாற்றிய பின்னர், 1969 பொதுத் தேர்தலில் போட்டியிட்டு அவர் தோல்வியுற்றார். 1971 ஆம் ஆண்டில் குமாமோட்டோ ப்ரிபெக்சரின் எல்.டி.பி பிரதிநிதியாக கட்சியின் தலைவர் காகுவே தனகா தனது பிரச்சாரத்த்தின் உதவியுடன் சப்பானின் கவுன்சிலர்கள் சபைக்கு தேர்ந்தெடுக்கப்பட்டார்,.
சப்பானிய நாடாளுமன்றத்தில் இரண்டு பதவிகளைப் பெற்றபின், 1983 ஆம் ஆண்டில் குமாமோட்டோவின் ஆளுநராகப் 1991 வரை பணியாற்றினார். அவர் ஆளுநராக இருந்த காலத்தில், மத்திய அரசின் சக்திவாய்ந்த அதிகாரத்துவம் குறித்து புகார் கூறினார். கோசோகாவா ஒரு தீவிரமான பொருளாதாரக் கொள்கையைப் பின்பற்றி சுற்றுச்சூழல் சட்டங்களை வலுப்படுத்தினார். மே 1992 இல், தொடர்ச்சியான பிரச்சார பங்களிப்பு ஊழல் சீர்திருத்தவாத சப்பான் புதிய கட்சியை (ஜே.என்.பி) உருவாக்க அவரைத் தூண்டியது, இது 1992 கவுன்சிலர்கள் தேர்தலில் நான்கு இடங்களை வென்றது (அதில் ஒன்று கோசோகாவா ஏற்றுக்கொண்டது).
பிரதமர்
ஜூலை 1993 பொதுத் தேர்தலில், ஒரு வருடம் முன்னரே அறிவித்தமாதிரி, முப்பத்தெட்டு ஆண்டுகளில் முதன்முறையாக சப்பானின் தாராளவாத ஜனநாயக கட்சி சப்பானிய நாடாளுமன்றத்தில் பெரும்பான்மையை இழந்தது, பிரதிநிதிகள் சபையில் 511 இடங்களில் 223 இடங்களை மட்டுமே வென்றது. கெய்சி மியாசாவாவின் முந்தைய அரசாங்கம் எட்டு கட்சி கூட்டணி அரசாங்கத்தால் மாற்றப்பட்டது, இது தொடர்ச்சியான சமூக, அரசியல் மற்றும் பொருளாதார சீர்திருத்தங்களுக்கு உறுதியளித்தது. சப்பன் சோசலிஸ்ட் கட்சி தவிர, இந்தக்கூட்டணி முன்னாள் எதிர்க்கட்சிகள் அனைத்தினாலும் ஆதரிக்கப்பட்டது, இதில் புதிதாக உருவாக்கப்பட்ட சப்பான் புதுக் கட்சி, ஜப்பான் சோசலிஸ்ட் கட்சி, ஜப்பான் புதுப்பித்தல் கட்சி (ஷின்சிட்டோ), கோமிட்டோ, ஜனநாயக சோசலிஸ்ட் கட்சி, சோசலிச ஜனநாயக கூட்டமைப்பு, ரெங்கோ மற்றும் புதிய கட்சி சாகிககே ஆகிய கட்சிகள் பிரதிநிதிகள் சபையில் 243 இடங்களை பெற்றதால் கூட்டணியை அமைப்பதில் முக்கிய குரல்களில் ஒன்றான கோசோகாவா புதிய பிரதமராக தேர்ந்தெடுக்கப்பட்டார்.
தனிப்பட்ட வாழ்க்கை
கோசோகாவா கனகாவாவின் யுகாவாராவில் வசிக்கிறார். 1971 அக்டோபர் 23, இல் கயோகோ கோசோகாவா என்பவருடன் அவர் திருமணம் செய்து கொண்டார். இவர் சிறப்பு ஒலிம்பிக் நிப்பான் அறக்கட்டளையின் கௌரவத் தலைவராக பணியாற்றினார் மற்றும் வளரும் நாடுகளில் குழந்தைகளுக்கு தடுப்பூசிகளை வழங்குவதற்கும் அறிவுபூர்வமாக ஊனமுற்றோருக்கு உதவுவதற்கும் அர்ப்பணித்த இலாப நோக்கற்ற அமைப்புகளுக்கு தலைமை தாங்கினார். அவருக்கும் கயோகோவிற்கும் மூன்று குழந்தைகள் உள்ளனர்: மோரிமிட்சு, சடோகோ மற்றும் யாகோ.
குறிப்புகள்
பகுப்பு:சப்பானியப் பௌத்தர்கள் பகுப்பு:வாழும் நபர்கள் பகுப்பு:1938 பிறப்புகள்
அபூ பக்கர் அல்-பக்தாதி
அபூ பக்கர் அல்-பக்தாதி (Abu Bakr al-Baghdadi, அரபி மொழி: أبو بكر البغدادي; c. 1971 – 27 அக்டோபர் 2019) ) இசுலாமிய அரசு எனும் தீவிரவாத அமைப்பின் தலைவர் ஆவார். இவரது இயற்பெயர் இப்ராகிம் அவ்வாத் இப்ராகிம் அலி அல்-பத்ரி ஆகும். இவர் டாக்டர்.இப்ராஹிம் அல்லது அபூ துவா என்றும் அறியப்படுகின்றார்.
இசுலாமிய அரசு எனும் தீவிரவாத அமைப்பு 2013 ஆம் ஆண்டு ஏப்ரல் மாதம் 8 ஆம் தியதி அபூ பக்கர் அல்-பக்தாதியால் உருவாக்கப்பட்டது. இது முதலில் அல் காயிதா அமைப்பின் ஈராக்கியப் பிரிவாகச் செயற்பட்டது.
அமெரிக்கா அரசு 4 அக்டோபர் 2011 அன்று அபூ பக்கர் அல்-பக்தாதியை சிறப்புக் கவனம் பெற்ற உலகளாவியத் தீவிரவாதி (Specially Designated Global Terrorist) என்று அறிவித்து அவரைப் பிடிப்பதற்கோ அல்லது கொல்வதற்கோ தகவல் தருபவர்களுக்கு 10 மில்லியன் அமெரிக்க டாலர்கள் பரிசு என அறிவித்தது.
கொலைத் தாக்குதல்
அக்டோபர் 26, 2005 இல் அமெரிக்கப் போர் விமானங்கள் இவர் தங்கியிருக்கலாம் என்ற ஊகத்தில், சிரியா எல்லை அருகே குண்டு வீசி இவரைக் கொல்ல முயன்றன. இவர் அல் காயிதாவின் மூத்த நபராக அடையாளம் காணப்பட்டிருந்த அச்சமயத்தில், சிரியா எல்லையில் தீவிரவாதப் பணிகளை மேற்கொள்வதும், சவூதி அரேபியா மற்றும் சிரியாவிலிருந்து போராளிகளைக் தந்திரமாக ஈராக்கினுள் ஊடுருவ வைப்பதும் இவரது பணியாக இருந்தது. மேலும் அத்தாக்குதலின் போது அபூ பக்கர் அல்-பக்தாதி வீட்டினுள் தான் இருந்தார் என்றும், ஆனால் அவரது உடல் கண்டெடுக்கப்படவில்லை என்றும் தெரிவிக்கப்பட்டது.
கைது அறிக்கை
டிசம்பர் 2, 2012 அன்று அபூ பக்கர் அல்-பக்தாதியைக் கைது செய்திருப்பதாக ஈராக்கிய அதிகாரிகள் தெரிவித்தனர். ஆனால் அல் ஜசீரா தொலைக்காட்சிக்குப் பேட்டியளித்த ஈராக்கின் உள்துறை அமைச்சர் இத்தகவலை நிராகரித்து, கைது செய்யப்பட்டிருப்பது அபூ பக்கர் அல்-பக்தாதி அல்ல என்றார்.
மரணம்
வடமேற்கு சிரியாவின் இதுலிபு மாகாணத்தின் இத்லிப் நகரத்திற்கு அருகே ஒரு பதுங்கு குழியில் ஒளிந்திருந்த அபு பக்கர் அல்-பக்தாதியை, 27 அக்டோபர் 2019 அன்று அமெரிக்கப் படைகள் சுற்றி வளைத்து நடத்திய தாக்குதல்களில் இறந்ததாக அமெரிக்க அரசுத்தலைவர் டோனால்ட் டிரம்ப் அறிவித்தார்.
வெளி இணைப்புகள்
பகுப்பு:1971 பிறப்புகள் பகுப்பு:2019 இறப்புகள் பகுப்பு:ஈராக்கிய அரசியல்வாதிகள் பகுப்பு:இசுலாமிய அரசு உறுப்பினர்கள் பகுப்பு:தீவிரவாதி என்று குறிப்பிட்ட நபர்கள் பகுப்பு:இசுலாமும் வன்முறையும்
என். ஜி. ராமசாமி
thumb|250px|கோவை என். ஜி. ராமசாமி '''என். ஜி. ராமசாமி அல்லது கோவை என். ஜி. ராமசாமி''' [பிறப்பு: 11 மார்ச்சு 1912] [இறப்பு: 12 பெப்பிரவரி 1943] தமிழ் நாட்டின் அன்றைய கோவை மாவட்டத்தின் பீளமேட்டில் பிறந்த இந்திய விடுதலைப்போராட்ட வீரர் ஆவார். கோவை மாவட்டத்தின் முதல் சத்தியாகிரகியாக தேர்ந்தெடுக்கப்பட்டவர். 1937-ல் சட்டமன்ற உறுப்பினராக இருந்தவர். கோவை பஞ்சாலைத் தொழிலாளர் சங்கத்தின் நிறுவனத் தலைவராக விளங்கியவர். .
இளமை
தமிழ்நாட்டின் கோயமுத்தூர் மாவட்டத்தில் 1912- ஆம் ஆண்டு மார்ச் 11ஆம் நாள் ராமசாமி பிறந்தார். தந்தை பெயர் கோவிந்தசாமி, தாயார் சித்தம்மாள். இவரது சிறு வயதிலேயே இவருடைய பெற்றோர்கள் காலமானதால், இவரது அண்ணன் ராஜு என்பவரின் அரவணைப்பில் வளர்ந்தார். 1930-இல் மகாத்மா காந்தி உப்பு சத்தியாக்கிரகத்தில் கைதானபோது, இவர் தனது மாணவத்தோழர்களை ஒன்று திரட்டித் தனது எதிர்ப்பை வெளிப்படுத்தினார். புரட்சியில் மனம் சென்றாலும் காந்தியின் அகிம்சை, சத்தியம் ஆகிய கோட்பாடுகள் இவரைக் கவர்ந்தன. ராமசாமியும் அவரின் நண்பர்களும் ஒன்றுசேர்ந்து "உண்மை உள்ள கழகம்" என்ற பெயரில் ஒரு சங்கம் நிருவி வாரம் ஒருமுறை ஒளிவு மறைவின்றி தத்தமது கருத்துக்களை வெளியிடும் வழக்கத்தைக் கையாண்டனர். இக்குழுவினர் ஓர் அச்சகத்தையும் நடத்தி வந்தனர்.
பணி
கோவையின் சரோஜா பஞ்சாலையில் வேலைக்குச் சேர்ந்த ராமசாமி, அங்குள்ள இயந்திரங்களில் பழுது நீக்குவதில் தலைசிறந்த வல்லுநர் என்று பெயர் பெற்றார். அந்த ஆலையில் 'மாஸ்டர்' எனும் தகுதி பெற்றார். மக்களை ஒன்று திரட்டுவதிலும், திறமையாக வழிநடத்திச் செல்வதிலும் சிறந்த பணியாற்றினார். பணியாற்றும்போதே தொழிலாளர்களின் நலனில் அக்கறை கொண்டு விளங்கினார்.
தொழிலாளர்களின் நலனில் அக்கறை கொண்டவர் என்ற முறையிலும் இவரது தொண்டுகளையும் கண்ட காங்கிரஸ் கட்சி 1937-ல் நடைபெற்ற சட்டமன்றத் தேர்தலில் இவரைப் போட்டியிட வைத்தது. இவருக்கு எதிராக வலிமையான போட்டி இருந்தும், காங்கிரஸ் தலைவர்களின் ஆதரவில் இவரே வெற்றி பெற்று தனது 25- ஆம் வயதில் சட்டமன்ற உறுப்பினர் ஆனார். 1937இல் ராஜாஜி தலைமையில் அமைந்த சென்னை சட்டசபையில் இவரே வயதில் இளையவர். இவரது தொழிலாளர் சார்பு நடவடிக்கைகள், தொழிலாளர் நலனையே முதன்மையாகக் கொண்டிருந்தது.
கொலை முயற்சிகள்
இவரது நடவடிக்கைகள் கோவை ஆலை உரிமையாளர்களுக்கு வருத்தத்தை அளித்தபோதும், அதனைப் பொருட்படுத்தாது இவர் தொழிலாளர் நலனையே முக்கியமாக நினைத்தார். ஆனால் இவரது நடவடிக்கைகளால் ஆத்திரமடைந்த ஆலை உரிமையாளர்கள் சிலர் இவரை ஒழித்துக் கட்ட முனைந்தனர். அந்த முயற்சியில் தொழிலாளர்களையேப் பயன்படுத்துவது என்றும் முடிவு செய்தனர். அச்சமயத்தில் தொழிலாளர்கள் தங்களது கோரிக்கைகளை வலியுறுத்தி வேலை நிறுத்தம் செய்து வந்தனர். புலியங்குளம் எனும் இடத்தில் ஓர் கூட்டத்தில் பேசிவிட்டுத் திரும்புகையில் சிலர் இவரைத் தாக்கி விட்டு, இறந்துவிட்டார் என்று ஓடிவிட்டனர்.
1938-ல் ஆந்திர மாநிலத்தைச் சேர்ந்த கோபால ரெட்டி கலந்து கொள்ளும் ஒரு கூட்டம் ஏற்பாடு செய்யப்பட்டிருந்தது. இந்தக்கூட்டம் முடிந்து அனைவரும் திரும்பும் வேளையில் என்.ஜி.ஆரை இரும்புத் தடிகள் கொண்டு தாக்கி வீழ்த்தினார்கள். இவர் மருத்துவ மனையில் இரண்டு மாத காலம் சிகிச்சை பெற்றுத் தேறினார். பிறகு 1940இல் உடுமலைப் பேட்டையில் நடந்த கூட்டத்திலும் இவர் தாக்கப்பட்டார். இதில் இவரது தொடை எலும்பு முறிந்தது. நீண்ட நாள் சிகிச்சைக்குப் பின் இவர் தேறினாலும் தனது 28ஆம் வயதிலேயே கைத்தடி கொண்டு நடக்கும் நிலைக்கு ஆளானார்.
விடுதலைப் போரில் பங்கு
இரண்டாம் உலகப் போர காலத்தில், பிரித்தானியரின் போர் முயற்சிகளுக்கு உதவக்கூடாது என்று சத்தியாக்கிரகம் நடந்தபோது, ராமசாமி கோவை பகுதியில் 1940 ஆகஸ்ட் 22ஆம் தேதி சிங்காநல்லூரில் சத்தியாக்கிரகம் செய்தார். இதனால் சிறைப்பட்டு, வேலூர் கொண்டு செல்லப்பட்டார். அங்கு அவர் நோய்வாய்ப்பட்டார். 6 நவம்பர் 1941-இல் சிறை தண்டனை முடிந்து விடுதலையானார்.
இவர் கோவையில் மருத்துவமனையில் தங்கி சிகிச்சை எடுத்துக் கொண்டிருந்த நேரத்தில் மறுபடியும் எதிரிகள் இவரைக் கத்தியால் குத்தி கொல்ல முயன்றனர். தப்பிய ராமசாமி விடுதலைப் போரில் தீவிரமாக ஈடுபட்டார். இவரது தலைமையில் இருந்த தொழிற்சங்கம் மூலம் பல காங்கிரஸ் தலைவர்களை அழைத்துக் கூட்டங்களை நடத்தினார். சுதந்திரப் போராட்ட வேகத்தை அதிகப்படுத்தினார்.
தொழிலாளர் பிரச்சினைகள்
இந்தச் சூழ்நிலையில் கோவை முருகன் ஆலையில் பகுதிநேர வேலை (ஷிஃப்ட்) தொழிலாளர்களுள் ஒரு பகுதி தொழிலாளர்கள் அனைவரையும் நிர்வாகத்தினர் வேலை நீக்கம் செய்தனர். நீதி கேட்கச் சென்றபோது ராமசாமியும், கே. பி. திருவேங்கடம் எனும் தலைவரும் தாக்கப்பட்டனர். இதன் பயனாகப் பெரும் கலவரம் மூண்டது. ஒரு தொழிலாளி இறந்தார். இதற்கிடையே 1942 ஆகஸ்ட் 8ஆம் தேதி மும்பையில் கூடிய காங்கிரஸ் மாநாட்டில் மகாத்மா காந்தி அவர்கள் வெள்ளையனே வெளியேறு இயக்கத்தை முழக்கினார். பல காங்கிரஸ் தலைவர்கள் இவ்வியக்கத்தில் பங்கெடுத்து கைது செய்யப்பட்டனர். கோவையில் 1942 ஆகஸ்ட் 13ஆம் தேதி ராமசாமியும் கைதானார்.
இறுதிக்காலம்
வேலூர் சிறையில் இருந்த ராமசாமியின் உடல்நிலை மிகவும் மோசமாகவே, யாராவது கோவையிலிருந்து வந்து அழைத்துப் போகுமாறு சிறை நிர்வாகம் கேட்டுக் கொண்டது. ஆனால் யாரும் போய் அழைத்து வருவதற்கு முன்பே இவரை தொடர்வண்டியில் ஏற்றித் தனியாக அனுப்பிவிட்டது. கோவையில் மயக்க நிலையில் வந்திறங்கிய இவரை மருத்துவர் சிவானந்தம் என்பவர் அழைத்துச் சென்று சிகிச்சை அளிக்க ஏற்பாடு செய்தார். அதன் பிறகு மூன்று மாதங்களே உயிரோடு இருந்த என். ஜி. ராமசாமி தனது 31ஆம் வயதில், 1943 பிப்ரவரி 12ஆம் நாள் கோவையில் விடுதலையைக் காணாமலேயே மறைந்தார். கோவை உப்பிலிபாளையத்தில் இவரது பெயரால் ஒரு பள்ளி இயங்கி வருகிறது. உடுமலைப் பேட்டை நகரின் ஒரு பகுதிக்கு என். ஜி. ராமசாமி என்று பெயர் வைத்துள்ளனர்.
மேற்கோள்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎ பகுப்பு:தொழிற்சங்கவாதிகள் பகுப்பு:1912 பிறப்புகள் பகுப்பு:1943 இறப்புகள்
வானம்
வானம் அல்லது ககனம் பூமியின் மேற்புறத்திலிருந்து குறிப்பிட்ட எல்லைக்கு அப்பால் விரிந்திருக்கும் அனைத்தையும் உள்ளடக்கிய பரந்த வெளியைக் குறிக்கும். இது பொதுவாக வளிமண்டலத்தையும், அதற்கு அப்பாலுள்ள விண்வெளியையும் சேர்த்து உள்ளடக்கியதாகும். வானியலில் வானமானது வானக்கோளம் எனவும் அழைக்கப்படும். இந்த வெளியிலே சூரியன், நிலா, விண்மீன்கள் போன்றவற்றின் அசைவுகளை நாம் அவதானிக்கிறோம். முகில், வானவில், வடமுனை ஒளி என்பன வானத்தில் காணக்கூடிய இயற்கையான சில தோற்றப்பாடுகளாகும். பொழிவு (வானிலையியல்), மின்னல் என்பனவும் வானத்துடன் தொடர்புடைய தோற்றங்களே. thumb|200px|right|வானம் thumb|150px|right|அந்திநேரத்தில், சூரியன் மறையும்போது வானில் தோன்றும் செம்மஞ்சள் நிற வானம் thumb|150px|right|புவியிலிருந்து குறிப்பிட்ட உயரத்துக்கு அப்பால் இருந்து பார்க்கையில், வானின் [[நிறம் வேறுபட்ட தோற்றங்களைக் காட்டும். (நிலைத்த இறக்கை வானூர்தியில் இருந்து பெறப்பட்ட படம்)]]
பகலில், முகில்களற்ற வானம் இருக்கையில் சூரியன் தெரியும். அத்துடன் முகில்களற்ற வானம் நீல நிறமாக இருக்கும். இதற்குக் காரணம் வளிமண்டலத்தில் இருக்கும் வளிமமானது, சூரிய ஒளியிலிருந்து வரும் வெவ்வேறு நிறங்களில், நீல நிற ஒளியை அதிகமாகச் சிதறடிக்கின்றது. நீலநிறத்தை விடவும் அலைநீளம் குறைவான ஊதா, கருநீலம் ஆகிய நிறங்கள் அதிகமாகச் சிதறடிக்கப்பட்டாலும், நமது கண்களில், குறிப்பிட்ட நிறக் கதிர்களைப் பெற்றுக் கொள்ளுவதற்கான உணர்திறன் குறைவாக இருப்பதனால் நீல நிறமே, பார்வையில் ஆதிக்கம் செலுத்துகின்றது. அந்திநேரத்தில், அல்லது அதிகாலை வேளைகளில் சூரியன் மிகவும் தூரத்திலும், ஒரு சாய்விலும் இருப்பதனால், சிதறடிக்கப்படும் நீல ஒளி வேறு திசைக்குச் சென்றுவிடும். எனவே வானம், மஞ்சள் அல்லது செம்மஞ்சள் நிறத்தில் இருக்கும். இரவில் சூரிய ஒளி இன்மையால், வானம் இருண்ட நிறத்தில் தெரியும். இரவில் நமது பார்வையில், பிரகாசமான சூரிய ஒளியின் குறுக்கீடு இல்லாமல், சூரியனின் ஒளி விண்மீன்கள், கோள்கள், நிலா போன்றவற்றில் பட்டுத் தெறிப்பதால், நம்மால் அவற்றைப் பார்க்கக் கூடியதாக இருக்கும். ஆனால், பகலிலோ, இரவிலோ, முகில்கள் வானத்தில் இருப்பின், முகிலினால் ஏற்படும் மறைப்பினால், சூரியனையோ, ஏனைய விண்மீன்கள், கோள்கள், நிலாவையோ நம்மால் பார்க்க முடியாது.
மேற்கோள்கள்
பகுப்பு:வானியல்
வெப்பக் கதிர்வீசல்
வெப்பக் கதிர்வீசல் என்பது பொருளில் உள்ள தூண்டப்பட்ட துகள்களில் வெப்ப சலனத்தால் வெளிப்படும் வெப்ப மின்காந்தக் கதிர்வீச்சாகும். ஒரு பொருளின் வெப்பநிலை தனிச்சுழி வெப்பநிலைக்கு மேல் செல்லும் போது வெப்பக் கதிர்வீச்சை உமிழ்கிறது. பார்க்கக்கூடிய ஒளி மற்றும் ஒரு வெப்பவெளியீட்டு ஒளி விளக்கு வெளியிடும் அகச்சிவப்பு கதிர் ஆகியவை வெப்பக் கதிர்வீசல் உதாரணங்களாகும். அகச்சிவப்பு கதிர் விலங்குகளின் உடலில் இருந்தும் உமிழப்படுகிறது, அதை ஒரு அகச்சிவப்பு கேமரா மூலம் கண்டறிய முடியும். மற்றும் அண்டவியல் மைக்ரோ அலை பின்புல கதிர்வீச்சு உமிழப்படும் அகச்சிவப்பு ஒளி அடங்கும்.
பகுப்பு:வெப்பக் கதிர்வீசல்
யுனிட்டி (பயனர் இடைமுகம்)
யுனிட்டி (Unity) என்பது உபுண்டு இயங்குதளத்திற்கான குநோம் திரைப்புலச் சூழலுக்கான ஒரு முனையம் ஆகும். இதனை கனோனிக்கல் நிறுவனம் உருவாக்கியது. யுனிட்டி உபுண்டு வெளியீட்டுப் பட்டியல் உபுண்டு நெட்புக் பதிப்பின் தொடக்க முயற்சியாகும்.
உசாத்துணை
பகுப்பு:கட்டற்ற மேசைக் கணினிப் பணிச்சூழல்கள் பகுப்பு:உபுண்டு (இயக்குதளம்)
ஐக்கிய இராச்சியத்தின் ஐந்தாம் ஜோர்ஜ்
ஐக்கிய இராச்சியத்தின் ஐந்தாம் ஜோர்ஜ் (George Frederick Ernest Albert; George V; சூன் 3, 1865 –  சனவரி 20, 1936)  மே 6, 1910 முதல் தமது மறைவு வரை ஐக்கிய இராச்சியத்தின் அரசராகவும்  பிரித்தானிய டொமினியன்கள் மற்றும் இந்தியாவின் பேரரசராகவும் ஆட்சி புரிந்தவர்.
ஐக்கிய இராச்சியத்தின் விக்டோரியாவின் பேரன் ஆவார். மேலும் ரஷ்யாவின் இரண்டாம் நிக்கலாஸ், செருமனியின் இரண்டாம் வில்லியமிற்கு ஒன்றுவிட்ட சகோதரர் ஆவார். 1877 முதல் 1891 வரை அரச கடற்படையில் பணியாற்றினார். 1901இல் விக்டோரியா அரசியாரின் மறைவிற்குப் பிறகு ஜார்ஜின் தந்தை எட்வர்டு VII அரசராக முடி சூடினார். ஜோர்ஜ் வேல்சு இளவரசராகப் பொறுப்பேற்றார். 1910இல் தமது தந்தையின் மறைவையடுத்து பிரித்தானியப் பேரரசின் மன்னராக முடிசூடினார்.தனது தில்லி தர்பாரில் பங்கெடுத்த ஒரே இந்தியப் பேரரசர் இவரேயாகும்.
முதல் உலகப் போரின் (1914–18) முடிவில் பெரும்பாலான மற்ற ஐரோப்பிய இராச்சியங்களின் வீழ்ச்சிக்கு நடுவே பிரித்தானியப் பேரரசு தனது மிகவும் விரிவான ஆட்பகுதிக்கு விரிவுபடுத்தப்பட்டது. 1917இல், செருமனிக்கு எதிரான பொதுமக்களின் உணர்ச்சிகளுக்கு மதிப்பளித்து தமது அரச மரபான சாக்சு-கோபர்கு மற்றும் கோத்தாவை மறுபெயரிட்டு வின்ட்சர் அரசமரபு எனப் பெயர்சூட்டினார். இந்த அரசமரபின் முதல் பேரரசராக விளங்கினார். இவரது ஆட்சியில் சமூகவுடைமை, பொதுவுடைமை, பாசிசம், ஐரிய குடியரசியக்கம், மற்றும் இந்திய விடுதலை இயக்கம் வளர்ந்தோங்கின. இந்த இயக்கங்கள் அரசியல் வரைபடத்தையே மாற்றி அமைத்தன. 1911ஆம் ஆண்டு நிறைவேற்றப்பட்ட நாடாளுமன்ற சட்டம் தேர்ந்தெடுக்கப்பட்ட ஐக்கிய இராச்சியத்தின் மக்களவை நியமிக்கப்படும் பிரபுக்கள் அவையை விட உயர்நிலைக் கொண்டதாக நிறுவியது. 1924இல் முதல் தொழிற்கட்சி அமைச்சரவையை நியமித்தார். 1931இல் நிறைவேற்றப்பட்ட வெஸ்ட்மின்ஸ்டர் சட்டம் பேரரசின் டொமினியன்கள் தனி, விடுதலை பெற்ற நாடுகளாக அங்கீகரித்து பொதுநலவாய நாடுகளாக அறிவித்தது. தமது ஆட்சியின் பிற்காலத்தில் பெரும்பாலும் நோய்வாய்ப்பட்டிருந்த ஜோர்ஜ் அரசர் 1936ஆம் ஆண்டு மறைந்தார். அவருக்குப் பின்னர் அவரது மூத்த மகன் எட்வர்டு VIII முடி சூடினார். இவர் 1911 ஆம் ஆண்டு டெல்லிக்கு வந்ததன் நினைவாக பெரம்பலூர் பகுதியில் வாய்க்கால் ஒன்று வெட்டப்பட்டது. ஆனால் காலத்தால் அது அழிந்து போனது ஆனால் அதன் நினைவாக இருந்த கல்வெட்டு மட்டுமே மிஞ்சி உள்ளது.
மேற்கோள்கள்
பகுப்பு:ஐக்கிய இராச்சியத்தின் அரசர்கள் பகுப்பு:1865 பிறப்புகள் பகுப்பு:1936 இறப்புகள்
சோட்டா உதய்பூர் இராச்சியம்
சோட்டா உதய்பூர் இராச்சியம் (Chhota Udaipur State or 'Princely State of Chhota Udaipur'), (છોટાઉદેપુર; छोटा उदैपुर) 1947 இந்திய விடுதலைக்கு முன்னர் பிரித்தானிய இந்தியாவில் இருந்த 562 சுதேச சமஸ்தானங்களில் ஒன்றாகும். இதன் தலைநகரமாக சோட்டா உதய்பூர் இருந்தது. இது தற்கால குஜராத் மாநிலத்தின் கிழக்கில் அமைந்த சோட்டா உதய்பூர் மாவட்டப் பகுதிகளை கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சோட்டா உதய்பூர் இராச்சியம் 2,305 சதுர கிலோ மீட்டர் பரப்பளவும், 64,621 மக்கள் தொகையும் கொண்டிருந்தது.
வரலாறு
1743-ஆம் ஆண்டில் ராவல் உதய் சிங் என்பவரால் சோட்டா உதய்பூர் இராச்சியம் நிறுவப்பட்டது. 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சோட்டா உதய்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் ரேவா கந்தா முகமையின் கீழ் செயல்பட்டது.
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி சோட்டா உதய்பூர் இராச்சியம்,  பம்பாய் மாகாணத்துடன் இணைக்கப்பட்டது. பின்னர் மாநில மறுசீரமைப்புச் சட்டத்தின் படி, 1956-ஆம் ஆண்டில் நிறுவப்பட்ட குஜராத் மாநிலத்தில் இணைக்கப்பட்டது.
வெளி இணைப்புகள்
பகுப்பு:இந்தியாவின் மன்னராட்சிகள் பகுப்பு:சோட்டா உதய்பூர் மாவட்டம் பகுப்பு:குசராத் வரலாறு பகுப்பு:ரேவா கந்தா முகமை பகுப்பு:பம்பாய் மாகாணம்
எம். கே. ஏ. டி. எஸ். குணவர்தனா
'''எம். கே. ஏ .டி. எஸ். குணவர்தனா' (M. K. A. D. S. Gunawardana'', மார்ச்சு 6, 1947 - 19 சனவரி 2016), இலங்கை அரசியல்வாதி ஆவார். நீண்ட காலம் இலங்கை சுதந்திரக் கட்சியில் உறுப்பினராக இருந்தவர். இவர் மூன்று தடவைகள் திருகோணமலை மாவட்டத்தில் நாடாளுமன்றத் தேர்தலில் போட்டியிட்டு வெற்றி பெற்றார். மகிந்த ராசபக்ச அரசில் பிரதி அமைச்சராக இருந்த இவர் 2014 ஆம் ஆண்டில் பொது வேட்பாளரை ஆதரிக்கும் முகமாக ராசபக்சவின் அரசில் இருந்து விலகினார். 2015 பொதுத் தேர்தலில் இவர் ஐக்கிய தேசியக் கட்சியில் சேர்ந்தார். ஐக்கிய தேசியக் கட்சி தேர்தலில் வெற்றி பெற்றதை அடுத்து, இவர் தேசியப் பட்டியல் மூலம் நாடாளுமன்றத்துக்குத் தேர்ந்தெடுக்கப்பட்டு காணி அமைச்சராக நியமிக்கப்பட்டார்.
கம்பகாவில் வசித்து வந்த இவர் பௌத்தமதத்தைச் சேர்ந்தவர், ஒரு பண்ணை உரிமையாளர்.
மேற்கோள்கள்
பகுப்பு:1947 பிறப்புகள் பகுப்பு:2016 இறப்புகள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:இலங்கை சுதந்திரக் கட்சி அரசியல்வாதிகள் பகுப்பு:இலங்கை அரசியல்வாதிகள் பகுப்பு:இலங்கை அமைச்சர்கள் பகுப்பு:இலங்கையின் துணை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
தமிழ்நாடு மெர்கன்டைல் வங்கி
தமிழ்நாடு மெர்கன்டைல் வங்கி லிமிடெட் (Tamilnad Mercantile Bank Limited) தூத்துக்குடி, தமிழ்நாடு, இந்தியா தூத்துக்குடியை தலைமையிடமாக கொண்டு செயல்படும் வங்கி மற்றும் நிதி சேவை நிறுவனம் ஆகும். டிஎம்பி (தமிழ்நாடு மெர்க்கன்டைல் வங்கி), 1921ல் தமிழக நாடார் சமுகத்தினரால் நாடார் வங்கி என வியாபார நிதி சேவைகளுக்காக ஆரம்பிக்கப்பட்டது. பின்னர் 1962ம் ஆண்டு பரந்துபட்ட வணிக மேம்பாட்டிற்காக தமிழ்நாடு மெர்க்கன்டைல் வங்கி என பெயர் மாற்றப்பட்டது. 2018-19 நிதி ஆண்டில் ₹2,585 மில்லியன் நிகர லாபம் ஈட்டியுள்ளது இவ்வங்கி. இந்த வங்கி தற்போது இந்தியா முழுவதும் 509 முழு கிளைகளையும், 12 பிராந்திய அலுவலகங்களையும், பதினொரு விரிவாக்க கவுண்டர்களையும், ஆறு மத்திய செயலாக்க மையங்களையும், ஒரு சேவை கிளை, 1094 தானியங்கி டெல்லர் இயந்திரங்களையும் (ஏடிஎம்) கொண்டுள்ளது. வங்கி இந்தியா முழுவதும் தனது கால்தடத்தை விரிவுபடுத்தி வருகிறது.
வரலாறு
தமிழ்நாடு மெர்க்கன்டைல் வங்கியின் வரலாறு 1921 ஆம் ஆண்டிலிருந்து தொடங்குகிறது. 1920 ஆம் ஆண்டில் தூத்துக்குடியில் நடைபெற்ற நாடார் மகாஜன சங்கத்தின் வருடாந்திர கூட்டத்தில் நாடார் வணிக சமூகத்திற்காக ஒரு வங்கியை நிறுவுவதற்கான யோசனை முதலில் முன்மொழியப்பட்டது.
இந்த வங்கி முதலில் 11 மே 1921 இல், நாடார் வங்கி லிமிடெட் என இந்திய நிறுவனங்கள் சட்டம், 1913 இன் கீழ் பதிவு செய்யப்பட்டது. எம்.வி.சண்முகவேல் நாடார் நவம்பர் 4, 1921 அன்று முதல் தலைவராக தேர்ந்தெடுக்கப்பட்டார். 1921 ஆம் ஆண்டு நவம்பர் 11 ஆம் தேதி தூத்துக்குடியின் தெற்கு ராஜா தெருவில் உள்ள அனா மாவண்ணா கட்டிடத்தில் டி.வி.பாலகுருசாமி நாடார் இந்த வங்கியை பொதுமக்களுக்காக திறந்து வைத்தார்.
தொழில்நுட்ப முயற்சிகள்
கிளை அளவிலான செயல்பாடுகளுக்கு கணினிமயமாக்கலை அறிமுகப்படுத்திய இந்தியாவின் முதல் தனியார் துறை வங்கி தமிழ்நாடு மெர்கன்டைல் வங்கி ஆகும். 1983 ஆம் ஆண்டின் தொடக்கத்தில் வங்கி நவீனமயமாக்கலை ஏற்றுக்கொண்டது. இன்று இதன் 509 கிளைகளும் இன்ஃபோசிஸ்சின் ஃபினாக்ல் மென்பொருளால் கணினி மயமாக்கப்பட்டு 100% இணைக்கப்பட்டுள்ளது.
இணைய வங்கி சேவையில் ஆர்டிஜிஎஸ்/என்இஎஃப்டி வசதிகளும் வெற்றிகரமாக நிறுவப்பட்டுள்ளன. இணைய வங்கி சேவைக்காக பில்டெஸ்க், சிசிஅவென்யு(அவென்யூஸ் இந்தியா), எஸ்பிஐ இபே, ஆட்ம் டெக்னாலஜிஸ், பேயூ இந்தியா ஆகிய நிறுவனங்களுடன் உடன்படிக்கைகளை கொண்டுள்ளது. இந்தியாவில் முதன்முறையாக மொபைல் வங்கி மற்றும் பிஓஎஸ் (பாய்ண்ட் ஆஃப் சேல்) கருவிகளை வழங்கிய வங்கியாகவும் உள்ளது.
தலைமை அலுவலகத்தை பல்வேறு துறைகள் மற்றும் பிராந்திய அலுவலகங்களுடன் இணைக்க வீடியோ கான்பரன்சிங் வசதியை வங்கி செயல்படுத்தியுள்ளது. இதன் ஏடிஎம் சேவைகளுக்காக நேசனல் பைனான்ஸியல் சுவிட்ச்ல் உறுப்பினராகவும் உள்ளது.
வெளிநாட்டு பண பரிவர்த்தனை சேவைகளை விரைந்து வழங்க வெஸ்டர்ன் யூனியன் யூஏஈ எக்ஸ்சேஞ்ச் & பைனான்ஸியல் சர்வீசஸ் மற்றும் பலவற்றுடன் இணைந்து செயல்படுகிறது. ஐசிஐசிஐ ப்ரூடன்சியல் முட்சுவல் ஃபண்ட், யூடிஐ முட்சுவல் ஃபண்ட், ரிலையன்ஸ் முட்சுவல் ஃபண்ட், ஃப்ராங்க்லின் டெம்ப்பில்டன் முட்சுவல் ஃபண்ட், பிர்லா சன் லைஃப் முட்சுவல் ஃபண்ட், சுந்தரம் முட்சுவல் ஃபண்ட் மற்றும் எச்டிஎஃப்சி முட்சுவல் ஃபண்ட் போன்ற‌வைகளின் பரஸ்பர நிதிகளை விற்பனை செய்ய இணைந்து செயலாற்றும் ஒப்பந்தங்களை கொண்டுள்ளது. டிமாட் வசதிகளை கிடைக்க வங்கி என்.எஸ்.டி.எல் மூலம் ஒரு வைப்புத்தொகை பங்கேற்பாளராக மாறியது. முதன்முறையாக தென் இந்தியாவில் ஏஎஸ்பிஏ வசதிகளை வழங்கியது இவ்வங்கியாகும். இது ரிலிகேர் செக்யூரிட்டீஸ் மூலம் ஆஃப்லைன் மற்றும் ஆன்லைன் பங்கு வர்த்தகத்தையும் வழங்குகிறது. என்.சி.டி.இ.எக்ஸ் மற்றும் எம்.சி.எக்ஸ் நிறுவனங்களுக்கான தீர்வு வங்கியாக மாறுவதன் மூலம் டி.எம்.பி பொருட்கள் எதிர்கால சந்தையில் நுழைந்தது. வங்கிகளில் முதன்முறையாக இணைய வழி வைப்புநிதி கணக்கு ஆரம்பிக்கும் வசதியை வழங்கியது.
வெளி இணைப்புகள்
பகுப்பு:இந்திய வங்கிகள் பகுப்பு:நிறுவனங்கள் அடிப்படையில் தமிழ்நாடு
கோவிந்தராயன்-I
கோவிந்தராயன்-I என்பவர் கொங்கு தேச ராஜாக்கள் என்னும் புராண நூலில் கூறப்படும் ரெட்டி வம்சத்தின் ஐந்தாம் அரசராவார்.
ஸ்கந்தபுரம்
கதையின்படி இவரும் தன் தந்தையைப் போல் கொங்கு தேசத்தை ஆரம்பத்தில் ஆண்டதாகக் கூறியிருக்கும் ரெட்டி வம்ச அரசர்கள் ஸ்கந்தபுரத்தை தலைநகராகக் கொண்டு ஆட்சி செய்ததைப் போல இவரும் ஸ்கந்தபுரத்தை தலைநகராகக் கொண்டு நீதி நெறி தவறாது ஆட்சி செய்தார் எனவும், தந்தையைப் போலல்லாமல் பகை அரசர்களை வென்று அவர்களிடமிருந்து கப்பம் பெற்று ஆட்சி செய்தார் என அறியமுடிகிறது.
நிலக்கொடை
இராமச்சந்திரன் செட்டியாரின் கருத்துப்படி இவர் சாலிவாகன வருடம் 4 சுபானு, வைகாசி, பௌர்ணமியில் அரிஷ்டணன் என்ற ஜைன மத அர்ச்சகருக்கு நிலக்கொடை வயங்கியதாகவும், இந்த நிலங்கள் தற்கால மைசூருக்கு அருகில் அல்லது கொள்ளேகாலம் வட்டத்தில் குலசதம், பொம்மகொம்மன் போன்ற ஊர்களாக இருக்கலாம் எனவும், கண்டகம் என்பது அன்றைய தானிய அளவை குறிக்கும் "சொல்" எனவும், அறியமுடிகிறது. இக்காலத்தில் பிரஞாபனாசாரி, பஞ்சநந்தி, சொக்கப்பன், ஜெயதேவன் முதலான ஜைனர்கள் இருந்தனர் எனகிறது கொங்கு தேச ராஜாக்கள் கையேட்டுப் பிரதி.
ஆதாரங்கள்
பகுப்பு:போலி வரலாறு
அண்ட்சிரனனா
அண்ட்சிரனனா (Antsiranana) மடகாஸ்கரின் தென்கோடி முனையில் அமைந்துள்ள ஒரு நகரம். இது அண்ட்சிரனனா மாகாணத்தின் டயனா பகுதியின் தலைநகரமாக விளங்கியது. அண்ட்சிரனனாவின் துறைமுகம் இயற்கைத் துறைமுகமாக அமைந்தது. ஆனால் இது ஒரு தொலைநிலைப் பகுதியாக அமைந்தது. சிறிது காலத்திற்கு முன்பு வரை இந்நகரில் இருந்து தெற்குப் பகுதி நோக்கிச் செல்லும் சாலைகள் மிகவும் மோசமானவையாக இருந்தன. அதனால் இவை சரக்குப் போக்குவரத்திற்கு உகந்ததாக அமையவில்லை.
மேற்கோள்கள்
பகுப்பு:மடகாஸ்கர்
பெரும்பதுமனார்
பெரும்பதுமனார் சங்ககாலப் புலவர். இவரது பாடல்கள் நான்கு உள்ளன. அவை: குறுந்தொகை 7, நற்றிணை 2, 109, புறநானூறு 199. பதுமனார் என்று வேறொரு புலவரும் உள்ளார்.
பெருஞ்செய் ஆடவர்
பகுப்பு:சங்கப் புலவர்கள்
மன்மத ராகங்கள்
மன்மத ராகங்கள் 1980 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் அருண்குமார், ஸ்ரீகீதா மற்றும் பலரும் நடித்துள்ளனர்.
வெளி இணைப்புகள்
பகுப்பு:1980 தமிழ்த் திரைப்படங்கள்‎
சதுர்ப்புய கன்னரதேவ சக்கரவர்த்தி
சதுர்ப்புய கன்னரதேவ சக்கரவர்த்தி என்பவர் கொங்கு தேச ராஜாக்கள் என்னும் புராண நூலில் கூறப்படும் ரெட்டி வம்சத்தின் ஆறாம் அரசராவார்.
ஸ்கந்தபுரம்
கதையின்படி கொங்கு தேசத்தை ஆரம்பத்தில் ஆண்டதாகக் கூறியிருக்கும் ரெட்டி வம்ச அரசர்கள் ஸ்கந்தபுரத்தை தலைநகராகக் கொண்டு ஆட்சி செய்ததைப் போல இவரும் ஸ்கந்தபுரத்தை தலைநகராகக் கொண்டு நீதி நெறி தவறாது ஆட்சி செய்தார் எனவும், பகை அரசர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், இசை, பரதம், மந்திரம் முதலிய கலைகளில் வல்லவனாக இருந்தார் என அறியமுடிகிறது.
ஆதாரங்கள்
பகுப்பு:போலி வரலாறு
கெவின் ஜார்விஸ்
கெவின் ஜார்விஸ்  (Kevin Jarvis  , பிறப்பு: ஏப்ரல் 23 1953 ),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 260 முதல்தர துடுப்பாட்டப் போட்டிகளிலும், 262 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1975-1990 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கெவின் ஜார்விஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 17, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1953 பிறப்புகள் பகுப்பு:ஹியர்போர்ட்சையர் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
எத்னொலோக்
உசாத்துணை
பகுப்பு:இணைய இதழ்கள் பகுப்பு:மொழியியல் பகுப்பு:1951 நூல்கள் பகுப்பு:1952 நூல்கள் பகுப்பு:1953 நூல்கள் பகுப்பு:1969 நூல்கள் பகுப்பு:1978 நூல்கள்
டயானா (மடகாஸ்கர்)
டயனா (Diana), மடகாசுக்கரில் உள்ள ஒரு நிலப்பகுதி. இந்தப் பகுதிகள் பெரும்பாலும் மடகாசுக்கரின் தெற்குப் பகுதியிலுள்ள தீவுகளை உள்ளடக்கியுள்ளன. இதன் தலைநகரம் அண்ட்சிரனனா. டயனாவின் எல்லையை ஒட்டிய பகுதிகளாக, கிழக்கில் சவாவும், மேற்கில் சோப்பியாவும் அமைந்துள்ளன. இதன் மொத்த பரப்பளவு ஏறத்தாழ 19,266 கி.மீ. 2004 மக்கட்தொகைக் கணக்கெடுப்பின்படி இங்கு ஏறத்தாழ 485,800 பேர் வாழ்கிறார்கள். டயனாவின் பகுதிகள் ஐந்து மாவட்டங்களாகப் பிரிக்கப்பட்டுள்ளன.
பகுப்பு:மடகாஸ்கர்
மல்லுப்பட்டி
மல்லுப்பட்டி (MALLUPATTI) என்பது இந்தியாவின், தமிழ்நாட்டின், தர்மபுரி மாவட்டம், காரிமங்கலம் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.
மக்கள்வகைப்பாடு
பிக்கனஅள்ளி ஊராட்சிக்கு உட்பட்ட இந்த ஊரானது காரிமங்கலத்தில் இருந்து 18 கிலோமீட்டர் தொலைவிலும், மாவட்டத்தின் தலைநகரான தர்மபுரியில் இருந்து 35 கிலோமீட்டர் தொலைவிலும், மாநிலத் தலைநகரான சென்னையில் இருந்து 289 கிலோமீட்டர் தொலைவிலும் உள்ளது.
சூர்யா தொலைக்காட்சி
சூர்யா தொலைக்காட்சி (Surya TV) கலாநிதி மாறன் உரிமையில் இயங்கும் மலையாளத் தொலைக்காட்சி சேனல். சன் நெட்வொர்க் குழுமத்தினைச் சேர்ந்தது. 24 மணி நேரமும் திரைப்படங்களை வெளியிடும் சூர்யா திரைப்படங்கள் தொலைக்காட்சி, குழந்தைகளுக்கான கொச்சு தொலைக்காட்சி ஆகியனவும் இக்குழுமத்தைச் சேர்ந்தன. சன் டைரக்ட்டில் மட்டும் இயக்கப்படும் சூர்யா ஆக்சன், சிரித்திரா என்னும் தொலைக்காட்சி சேனல்களும் உண்டு. 1998 அக்டோபர் 19 - ஆம் நாள் இந்த சேனல் தொடங்கப்பட்டது. 2001 ஆம் ஆண்டில் மிகச் சிறந்த மலையாளம் சேனலில் இந்தியத் தொலைக்காட்சிச் சேனலுக்கான விருதினைப் பெற்றது. .
சான்றுகள்
பகுப்பு:இந்தியத் தொலைக்காட்சி நிறுவனங்கள் பகுப்பு:சன் குழுமம் பகுப்பு:1998 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:மலையாள மொழி தொலைக்காட்சி அலைவரிசைகள்
ஆடி
ஆடி என்ற தலைப்பில் உள்ள கட்டுரைகள்:
சாபான் புகாரி
செய்யத் சாபான் புகாரி டெல்லியின் ஜாமா மஸ்ஜித்தின் துணை ஷாஹி இமாம் ஆவார்.
புகாரி 1985 ஆம் ஆண்டு மார்ச் 11, அன்று இந்தியாவின் டெல்லியில் பிறந்தார். இவர் இஸ்லாமிய இறையியலாளர்களின் குடும்பத்தைச் சேர்ந்தவர், இவரது குடும்பத்தை சேர்ந்தவர்கள் தான் கடந்த 13 தலைமுறைகளாக இந்தியாவின் டெல்லி, பெரிய பள்ளிவாசல் “ ஜாமா மஸ்ஜித் ” க்கு தலைமை தாங்கி வருகின்றனர். ஜாமா மஸ்ஜித் 1656 ஆம் ஆண்டில் கட்டப்பட்டது. தாஜ்மஹாலை கட்டிய முகலாய பேரரசர் ஷாஜகான் தான் இந்த பள்ளிவாசலை கட்டினார். பேரரசர் ஷாஜகான் சையத் ஷாபன் புகாரியின் தாத்தாவான சையத் அப்துல் கபூர் ஷா புகாரியை ஜாமா மஸ்ஜித் முதல் இமாமாக நியமித்தார். அந்த குடும்பத்தை சேர்ந்தவர்கள் தான் ஜாமா மஸ்ஜித் க்கு இமாமாக நியமிக்கப்பட வேண்டும் என்று தீர்ப்பளித்தார்.
இந்த பாரம்பரியத்தை பின்பற்றும் வகையில் தான், 2014 ஆம் ஆண்டில், இந்தியாவின் டெல்லி, ஜாமா மஸ்ஜித்தின் துணை (நைப் ) ஷாஹி இமாமாக செய்யத் சாபான் புகாரி, இவரது தந்தை, 13வது ஷாஹி இமாம், மௌலானா சையத் அகமது புகாரி அவர்களால் நியமிக்கப்பட்டார்.
குறிப்புகள்
பகுப்பு:வாழும் நபர்கள்
கூகுள் நிகழ்படங்கள்
கூகுள் வீடியோஸ் என்பது இலவசமாக வீடியோவைப் பங்கிட்டு அளிக்கும் வலைத்தளமாகும். மேலும் கூகுள் இன்க்கில் இருந்து வீடியோ தேடு பொறியாகவும் இது வேலை செய்கிறது. கூகுள் வீடியோஸ் மற்ற வலைத்தளங்களில் தொலைதூரத்தில் உள்ளிணைக்கப்பட்டு வீடியோக்களை தேர்வு செய்ய இடமளிக்கிறது. மேலும் ஊடகத்தில் தேவையான HTML குறியீட்டை யூ ட்யூப் போன்றே வழங்குகிறது. இது பட்டையகலத்தின் ஓட்டம் அல்லது சேமிப்புக் கொள்ளளவு பிரச்சினைகள் எதுவும் இல்லாமல் எண்ணற்ற வீடியோக்களை தொலைதூரத்தில் இருந்து கூகுள் வீடியோஸ் மூலமாக வலைத்தளங்களில் வைத்திருக்க உதவுகிறது.
ஜனவரி 25, 2005 அன்று இந்த சேவை அறிமுகப்படுத்தப்பட்டது. அக்டோபர் 9, 2006 அன்று கூகுள், அதன் முந்தைய போட்டியாளரான யூ ட்யூபை வாங்கியது. ஜூன் 13, 2007 அன்றில் இருந்து கூகுள் வீடியோஸின் தேடல் முடிவுகளானது யூ ட்யூப் மற்றும் பயனர் பதிவேற்றங்களில் பிற பொழுதுபோக்கு சேவைகளின் மீது அவர்களின் தேடல் நகர்வுகளில் கண்டுபிடிக்கப்படும் வீடியோக்களில் இருந்து ஆரம்பிக்கும் என கூகுள் அறிவித்தது. தேடுதல் முடிவு இணைப்புகளானது தற்போது கூகுள் வீடியோஸ் ஹெட்டருடன் ஒரு படத்தொகுப்பைத் திரையின் மேலே திறக்கிறது. மேலும் அதற்குக் கீழ் உண்மையான பிளேயர் பக்கமும் திறக்கிறது. கூகுள் இமேஜஸ் தேடுதல் முடிவுகள் தோன்றுவது போலவே இது இருக்கிறது.
2009 ஆம் ஆண்டில் கூகுள் இன் வலை சேவையகங்களில் வீடியோக்களை பதிவேற்றம் செய்யும் திறனை கூகுள் இடை நிறுத்தம் செய்தது.
போட்டி சேவைகளின் பட்டியலுக்கு வீடியோ ஹோஸ்டிங் வலைதளங்களின் பட்டியலைப் பார்க்கவும்.
வீடியோ பொருளடக்கம்
இலவசமாகத் தேடப்படும் வீடியோக்களுடைய அதிகமான ஆவணங்களை வழங்கும் பொருட்டு துணைக்கருவியாக கூகுள் வீடியோஸ் செயல்படுகிறது. அமெச்சூர் ஊடகம், இணைய வீடியோக்கள், வைரல் விளம்பரங்கள் மற்றும் திரைப்பட வெள்ளோட்டங்கள் போன்றவைத் தவிர தொலைக்காட்சியில் ஒளிபரப்பப்பட்ட பொருளடக்கம் மற்றும் திரைப்படங்கள் போன்ற வணிகரீதியான தொழில் ஊடகத்தையும் விநியோகிக்க இந்த சேவை முயற்சித்து வருகிறது.
கூகுள் பணியாளர்களால் எண்ணற்ற கல்வி சார் சொற்பொழிவுகள் பதிவுசெய்யப்பட்டு கூகுள் வீடியோஸ் வழியாகப் பார்ப்பதற்கு வழிசெய்யப்பட்டுள்ளது. முக்கியமாக பணியாளர்களின் முந்தைய பல்கலைக்கழகங்களில் இந்த சொற்பொழிவுகள் ஆற்றப்படுகின்றன. இந்தத் தலைப்புகளானது கூகுள் தொழில்நுட்பங்கள் மற்றும் மென்பொருள் பொறியியல் போன்றவற்றைக் கொண்டுள்ளது. ஆனால் மென்பொருள் பொறியியல் துறையின் பெரும் அறிஞர்களைக் கொண்டு பிற முன்னோட்ட முயற்சிகளும் இதில் உள்ளடக்கப்படுகிறது.
கூகுள் வீடியோஸ் வலை நகர்வுகளில் இருந்து இணைக்கப்படாத பிற வீடியோ தளங்களில் இருந்தும் தேடுகிறது. கூகுள் வீடியோஸால் நிகழ்த்தப்படும் வலைகளின் தேடலானது அவர்களது சொந்த வீடியோக்கள் மற்றும் யூ ட்யூப் ஆகியவற்றுடன் கூடுதலாக கோபிஷ், எக்ஸ்போசர்ரூம், விமியோ, மைஸ்பேஸ், பிக்கு மற்றும் யாஹூ! வீடியோ உள்ளிட்ட தளங்களிலும் தேடுதலை நிகழ்த்துகிறது. அவர்களது வலை மற்றும் உருவப்படத் தேடுதல்களைப் போன்றே கூகுள் வீடியோஸ் ஆன்லைன் வீடியோ ஆவணங்களில் இருந்து வீடியோக்களுக்கான தேடு பொறியை நோக்கி நகர்ந்து செல்வதைப் போல தோற்றத்தைக் கொடுக்கிறது.
ஆகஸ்ட் 2007 இல் இருந்து DTO/DTR (சொந்த/வாடகைக்கு பதிவிறக்கம்) நிரல் நிறுத்தப்பட்டது. இதனால் ஏற்கனவே கூகுள் வீடியோஸில் பயனர்கள் வாங்கிய வீடியோவை அவர்களால் பார்க்க இயலாமல் போனது. கூகுள் செக்அவுட்டுக்கான விலைகளாக 60 நாள்கள் செல்லுபடியாகும் பயனர்களுக்கான கணக்குகள் கிடைக்கப்பெற்றன.
வீடியோ பதிவேற்ற சேவை நிறுத்தம்
2009 ஆம் ஆண்டில் கூகுள் வீடியோஸில் வீடியோக்களை பதிவேற்றம் செய்யும் பயனர்களின் திறனை கூகுள் முடிவுக்கு கொண்டு வந்தது. ஏற்கனவே பதிவேற்றம் செய்யப்பட்ட வீடியோக்கள் தொடர்ந்து கடைபிடிக்கப்பட்டன.
பதிவேற்றப்படும் வீடியோக்கள்
2009 ஆம் ஆண்டு வரை கூகுள் வீடியோஸ் வலைத்தளம் மூலமாகவோ (ஒவ்வொரு கோப்புக்கும் 100MB வரம்பிடப்பட்டு இருந்தது) அல்லது மாற்றுவழியாக விண்டோஸ், Mac OS X மற்றும் லினக்சுக்காக கிடைக்ககூடிய கூகுள் வீடியோ அப்லோடர் வழியாகவோ பயனர்கள் வீடியோக்களை பதிவேற்றம் செய்ய முடிந்தது. ஆயிரம் அல்லது அதற்கும் அதிக மணிநேர வீடியோவுடன் பெருமளவான தயாரிப்பாளர்கள் கூகுளின் கட்டண செயல்திட்டத்தில் சேர்க்கப்பட்டு வீடியோக்களின் பதிவேற்றத்தைத் தொடர அனுமதிக்கப்பட்டனர்.
வீடியோ அப்லோடர் பயன்பாடு மூன்று தனி பதிவிறக்கங்களுக்கு கிடைக்கக்கூடியதாக இருந்தபோதும் லினக்ஸ் பதிப்பானது க்ராஸ்-பிளாட்ஃபாம் நிரலாக்க மொழியான ஜாவாவில் எழுதப்பட்டிருந்தது. இதனால் எந்த மாறுதல்களும் செய்யப்படாமல் பிற இயக்க அமைப்புகளிலும் வேலை செய்யமுடியும் வகையில் ஜாவா ரன்டைம் என்விரான்மெண்ட் (JRE) நிறுவப்பட்டிருந்தது. இது ஜாவா இயக்கக்கூடிய (.jar) கோப்பு நிறுவுதல் தேவைப்படாத ஒரு சார்பற்ற பயன்படாகும். எனவே USB ஃப்ளாஷ் டிரைவ்கள், CD-ROMகள், நெட்வொர்க் சேமிப்பான் போன்ற அகற்றப்படக்கூடிய ஊடகத்தில் இருந்தே இதை வேலை செய்ய வைக்க முடியும். பொது நூலகக் கணினி போன்ற நிரல்களை நிறுவமுடியாத பயனர்கள் வேலை செய்யும் கணினி முனையத்தில் கூட வீடியோவை பதிவேற்றம் செய்ய இது அனுமதிக்கிறது.
பதிவேற்றம் செய்யப்பட்ட வீடியோக்கள் .gvi கோப்புகளாக "மை வீடியோஸில்" உள்ள "கூகுள் வீடியோஸ்" கோப்புறையின் கீழ் சேமிக்கப்படுகிறது. மேலும் வீடியோ(க்கள்) விவரங்களின் அறிக்கைகள் பயனர் கணக்கில் ஏற்றப்பதிவு செய்யப்பட்டு சேமிக்கப்படுகிறது. ஒரு குறிப்பிட்ட காலத்திற்குள் ஓவ்வொரு பயனரும் வீடியோக்களை பார்க்கும்போதும் பதிவிறக்கம் செய்யும் போதும் இந்த அறிக்கை ஏராளமான முறை சுருக்கப்பட்டு பட்டியலிடப்படுகிறது. இதில் முந்தைய நாள், வாரம், மாதம் அல்லது முழு நேரத்திற்குமான எல்லைகளில் வீடியோக்கள் கிடைக்கின்றன. இதன் மொத்தவிவரங்கள் கணக்கிடப்பட்டு காட்சிக்கு கொணரப்படுகிறது. மேலும் இதன் தகவலானது ஸ்ப்ரட்சீட் வடிவம் அல்லது அச்சிடப்பட்ட வடிவமாகவோ பதிவிறக்கம் செய்யப்படுகிறது.
வீடியோ விநியோக முறைகள்
கூகுள் வீடியோஸானது இலவச சேவைகள் மற்றும் வணிகரீதியான வீடியோக்கள் இரண்டையுமே அளிக்கிறது. வணிகரீதியான வீடியோக்கள் டிஜிட்டல் உரிமைகள் மேலாண்மையினால் கட்டுப்படுத்தப்படுகின்றன.
வலைத்தளம்
கூகுள் வீடியோஸ் வலைத்தளமான video.google.com மூலமாக வீடியோக்களைப் பார்க்கலாம். ஒவ்வொரு வீடியோவும் ஒரு தனித்துவ வலை முகவரியான  என்ற வடிவத்தைக் கொண்டிருக்கும். மேலும் அந்தப் பக்கமானது உள்ளிணைக்கப்பட்ட ஃப்ளாஷ் வீடியோ கோப்பைக் கொண்டிருக்கும். இதனை எந்த ஃப்ளாஷ்-இயங்கும் உலவியின் வழியாகவும் பார்க்க முடியும்.
வடிவத்தில் வீடியோவின் ஒரு குறிப்பிட்ட புள்ளியின் வலைஇணைப்புகளும் சாத்தியமாகும் (அதாவது பகுதி அடையாளங்காட்டியுடன் அது ஒரு டைம்ஸ்டாம்பைக் கொண்டிருக்கும்).
ஃப்ளாஷ் வீடியோ
ஃப்ளாஷ் கோப்பு இயக்கப்படும் போது உலவியானது அந்தக் கோப்பைத் தானாகவே பதுக்கிக் வைக்கிறது. மேலும் அது முழுமையாக இயங்கிய பிறகு அது உலவி பதுக்கியில் இருந்து திரும்பப் பெறப்படுகிறது. இந்தக் கோப்பை பதிவிறக்கம் செய்ய பல்வேறு கருவிகளும் உலவி நீட்சிகளும் உள்ளன. எடுத்துக்காட்டாக மீடியா பிளேயர் கிளாசிக் (ffdshowஉடன் நிறுவப்பட்டது), எம்.பிளேயர் அல்லது விம்பி போன்ற ஃப்ளாஷைக் கையாளும் வீடியோ பிளேயர்களில் இந்தக் கோப்பைப் பார்க்க முடியும்.
கூகுள் வீடியோ பிளேயர்
கூகுள் வீடியோ பிளேயர், கூகுள் வீடியோஸைப் பார்ப்பதற்கு மற்றொரு வழியாகும்; இது விண்டோஸ் மற்றும் Mac OS X இல் இயங்குகிறது. கூகுள் வீடியோ பிளேயரானது பின் கோப்புகளை கூகுளின் சொந்த கூகுள் வீடியோ கோப்பு (.gvi) ஊடக வடிவத்தில் இயக்குகிறது. மேலும் "கூகுள் வீடியோ பாயிண்டர்" (.gvp) வடிவத்தில் அதன் ப்ளேலிஸ்டுக்கு ஆதரவளிக்கிறது. பயனர்கள் அவர்களது கணினிகளில் பதிவிறக்கம் செய்யும் போது அதன் விளைவாக வரும் கோப்பானது .gvi கோப்புக்குப் பதிலாக சிறிய .gvp (சுட்டி) கோப்பை பயன்படுத்தி இருக்கும். அதை இயக்கும் போது அந்த .gvp கோப்பு பயனரின் இயல்புநிலை கோப்பகத்தில் ஒரு .gvi (திரைப்படம்) கோப்பை பதிவிறக்கம் செய்கிறது.
2007 ஆம் ஆண்டு ஆகஸ்டு 17 ஆம் தேதியில் இருந்து கூகுள் வீடியோ பிளேயர் இடைநிறுத்தம் செய்யப்பட்டு கூகுள் வீடியோஸ் வலைதளத்தில் இருந்து அதை பதிவிறக்கம் செய்யமுடியாமல் நிறுத்தப்பட்டது. வீடியோக்களை GVIஇன் வடிவத்தில் பதிவிறக்கம் செய்யும் விருப்பத்தேர்வும் நீக்கப்பட்டு iPod/PSP (MP4 வடிவம்) போன்ற வடிவங்கள் மட்டுமே கிடைக்க வழிவகுக்கப்பட்டது.
கூகுளின் முந்தைய பதிப்புகளான உள்-உலவி வீடியோ பிளேயரின் குறியீடானது, ஓப்பன் சோர்ஸ் வி.எல்.சி மீடியா பிளேயரை அடிப்படையாகக் கொண்டிருந்தது. கூகுள் வீடியோ பிளேயரின் கடைசி பதிப்பானது அதன் ரீடுமீ கோப்பைப் பொறுத்தவரை வி.எல்.சியை அடிப்படையாகக் கொண்டிருக்கவில்லை. எனினும் இது ஓபன்.எஸ்.எஸ்.எல் தகவல்மறைக்கப்பட்ட கருவித்தொகுப்பையும், Qt விட்ஜெட் கருவித்தொகுப்பில் இருந்து சில லைப்ரரீஸையும் உள்ளடக்கியிருந்தது.
GVI வடிவம் மற்றும் வடிவமாற்றம்
கூகுள் வீடியோ கோப்புகள் (.gvi) மற்றும் அதன் இறுதியான .avi கோப்புகள், ஆடியோ வீடியோ இண்டெர்லீவ் (.avi) கோப்புகளாக திருத்தம் செய்யப்பட்டன. இவை ஹெட்டரைத் தொடர்ந்து உடனடியாக ஃபோர்.சி.சி "goog"ஐ இதன் கூடுதல் பட்டியலில் கொண்டிருக்கின்றன. பல்வேறு வீடியோ பிளேயர்களின் இயக்கத்தில் ஏற்படும் பிரச்சனைகளைத் தவிர்க்க இந்த பட்டியலை ஹெக்ஸ் தொகுப்பானுடன் நீக்கமுடியும். MP3 ஆடியோ ஸ்ட்ரீமுடன் சேர்த்து, வீடியோ MPEG-4 ASP இல் மறையிடப்படுகிறது. MPEG-4 வீடியோ பிளேயர்களால் .gvi கூகுள் வீடியோ கோப்புகளை எந்த வடிவமாற்றமும் செய்யப்படாமல் இயக்க முடிகிறது (.gvi இல் இருந்து .aviக்கு நீட்சி மாற்றம் செய்யப்பட்ட பிறகு உரிமைபெறாத பிரதிகளையிடுவதைத் தடுப்பதற்காக DRM உடன் வாங்கப்பட்ட வீடியோக்களுடன் கோப்பு நீட்சியின் பெயர் மட்டும் திருத்தப்படும் இந்த வகை வேலை செய்வது இல்லை. பிற மென்பொருள்கள் பலவற்றுள் வெர்ச்சுவல் டப் மென்பொருளால் .gvi கோப்புகளை படிக்க முடியும். மேலும் இது பயனரை அவர்கள் விருப்பத்திற்கேற்ப பல்வேறு வடிவங்களில் மாற்றுவதற்கும் இடமளிக்கிறது. GVideo Fix போன்ற தனிப்பட்ட முறையில் உருவாக்கப்பட்ட மென்பொருள் தீர்வுகளும் உள்ளன. இவைகளால் மறுநெரித்தல் செய்யப்படாமலே கோப்புகளை .avi வடிவத்திற்கு மாற்ற இயலும். அளவுறுவாக "-oac காபி -ovc காபி" உடன் Mஎன்கோடர் போதுமானதாகவும் இருக்கிறது.
AVI மற்றும் MP4
GVI மற்றும் ஃப்ளாஷ் வீடியோ மட்டுமல்லாமல் கூகுள் அதன் பொருளடக்கத்தை ஆடியோ வீடியோ இண்டெர்லீவ் (.avi) மற்றும் MPEG-4 (.mp4) வீடியோ கோப்புகளாக பதிவிறக்கத்தின் வழியாக வழங்குகிறது. வலைத்தளங்களில் இடைமுகத்தின் வழியாக அனைத்து வடிவங்களும் கிடைப்பதில்லை. அது பயனர்களின் இயக்க அமைப்பையும் சார்ந்துள்ளது.
iPod மற்றும் PSP போன்றவை "சேவ் அஸ்" செயல்பாட்டை .mp4 கோப்பாக உருவாக்கிக்கொண்டிருக்கும் போதும் Windows/Mac க்கில் .avi கோப்பை உருவாக்குவதற்கான கூகுளின் "சேவ் அஸ்" செயல்பாடு இங்கு கிடைக்கிறது.
இந்த .avi கோப்பானது தரமான AVI வடிவத்தில் இல்லை. வின்ஆம்ப் அல்லது விண்டோஸ் மீடியா பிளேயர் போன்ற பிரபலமான மீடியா பிளேயரில் அந்தக் கோப்பை இயக்கும் போது கோப்பு ஹெட்டரின் முதல் பட்டியல் தொகுதியை அழிப்பதற்காக அந்தக் கோப்பானது கண்டிப்பாக முதலில் ஹெக்ஸ் திருத்தியைப் பயன்படுத்தி திருத்தப்பட வேண்டும். இது பைட்டு 12 இல் தொடங்கி (000C ஹெக்ஸ், கோப்பின் முதல் பைட்டானது, பைட் 0 ஆகும்) பைட்டு 63 இல் முடிவுறுகிறது (003F ஹெக்ஸ்). விருப்புரிமையில் இந்தக் கோப்பின் நீளம் (லிட்டில் எண்டியன் பைட்டுகளில் 4 முதல் 7 வரை) 52 ஆல் கழிக்கப்படுவதால் திருத்தப்பட வேண்டும் (3F ஹெக்ஸ் - 0C ஹெக்ஸ் = 33 ஹெக்ஸ்).
வின்ஆம்ப் மற்றும் விண்டோஸ் மீடியா பிளேயரால் திருத்தப்படாத .avi கோப்பை இயக்க முடிவதில்லை. ஏனெனில் தரமற்ற கோப்பு ஹெட்டர் கோப்பை பிழைபடுத்திவிடும். எனினும் மீடியா பிளேயர் கிளாசிக், எம்பிளேயர் மற்றும் வி.எல்.சி மீடியா பிளேயர் போன்ற பிளேயர்களால் திருத்தம் செய்யப்படாத .avi கோப்பு மற்றும் கூகுள் .mp4 கோப்பை இயக்க முடியும். மீடியா பிளேயர் கிளாசிக்கானது. ffdshow போன்ற MPEG-4 டைரக்ட்ஷோ வடிகட்டி நிறுவப்பட்டு இருந்தால் மட்டுமே அந்தக் கோப்பை இயக்குகிறது. பெரும்பாலான லினக்ஸ் மீடியா பிளேயர்களான எக்ஸின், டோடெம் மற்றும் வி.எல்.சி மீடியா பிளேயர் மற்றும் கஃப்பிஇன் உடைய லினக்ஸ் பதிப்பில் கூகுலின் .avi கோப்புக்கு எந்த பிரச்சினையும் இல்லை.
ffdshow போன்ற MPEG-4/H.264 டைரக்ட்ஷோ வடிகட்டி இருந்தாலும், ஹாலி நிறுவப்பட்டு இருத்தல் போன்ற MP4 பிரிப்பான் இருந்தாலும், வின்ஆம்ப் டைரக்ட்ஷோ மறைநீக்கி உள்கட்டமைப்பில் நீட்சிப் பட்டியலுக்கு MP4 நீட்சி இணைக்கப்பட்டு இருந்தாலும் வின்ஆம்பில் ஒரு .mp4 கோப்பை இயக்கலாம்.
2008 ஆம் ஆண்டு வசந்த காலத்தில் இருந்து கோப்புகளை பதிவிறக்கம் செய்யும் விருப்பத்தில் .AVI வடிவம் நீக்கப்பட்டது. மேலும் கோப்புகளானது ஃப்ளாஷ் வீடியோ அல்லது .MP4 வடிவத்தில் மட்டுமே கிடைத்தது. சக YouTube.com தளத்தின் வழியாக அதே வீடியோக்களை அணுகும் போதும் ஃப்ளாஷ் வீடியோ வடிவத்தில் மட்டுமே கிடைக்கும்படி வழிவகுக்கப்பட்டது.
மூன்றாம் தரப்பு பதிவிறக்கச் சேவைகள்
கூகுள் பயனர்கள் சில வீடியோக்களை மட்டுமே அவர்களது தளத்தில் சேமிக்க முடியும். பெரும்பாலும் பதிப்புரிமை காரணங்களுக்காக இவ்வாறு செய்யப்பட்டது. அதன் காரணமாக அவர்களது ஆவணங்களில் இந்த வீடியோக்களை பதிவிறக்கம் மட்டுமே செய்ய முடியும் என்பதாக வலியுறுத்தப்பட்டு இருந்தது. எனினும் வீடியோவைப் பார்க்க கணினியில் வீடியோவை பதிவிறக்கம் செய்ய வேண்டியிருந்தாலும், அவர்களது மென்பொருளானது பதிவிறக்கம் செய்த வீடியோக்களை கணினியில் சேமிக்கும் வசதி குறைவாக இருந்தது. வெளிப்புற மென்பொருள் மற்றும் புக்மார்க்லெட்ஸ் உள்ளிட்ட மென்பொருளின் மூலம் இந்த பிரச்சனைக்கு எண்ணற்ற தீர்வுகள் கண்டுபிடிக்கப்பட்டன.
RSS ஃபீட்
கூகுள் வீடியோஸின் தேடல் முடிவுகளை RSS ஃபீடில் பார்க்க முடியும். அதை செயல்படுத்த முடிவுகள் எண்ணிக்கையின் வலதுபுறத்தில் உள்ள RSS இணைப்பை சொடுக்குவதாலோ அல்லது &output=rss என உங்களது வலை உலவியின் முகவரி பாகத்தின் URL இன் முடிவில் சேர்ப்பதாலோ பார்க்கலாம்.
URL இன் பகுதியை &num=20 இல் இருந்து &num=100 என மாற்றுவதால் RSS ஃபீடில் 20 முடிவுகளுக்குப் பதிலாக 100 முடிவுகளைக் காணலாம்.
சந்தை ஏற்பு
பல்வகை வடிவங்களில் பதிவிறக்கம் செய்யும் வாய்ப்பு இருந்த போதிலும் வீடியோ பதிவேற்றங்களில் மிகவும் குறைந்த அளவே கட்டுப்படுத்தி, கூகுள் ஆனது யாவரும் அறிந்த வல்லமைமிக்கதாக உள்ளது. கூகுள் வீடியோஸ் ஆல்லைன் வீடியோ சந்தையில் இருந்து குறைவான பங்கை மட்டுமே கொண்டுள்ளது.
சேவை கிடைப்புத்தன்மை
தொடக்கத்தில் அமெரிக்காவில் மட்டுமே கிடைக்கக்கூடியதாக இருந்தபோதும் படிப்படியாக கூகுள் வீடியோஸ் பல நாடுகளில் பயனர்களுக்கு கிடைக்கக்கூடியதாக உருமாறியது. இப்போது ஐக்கிய இராஜ்ஜியம், பிரான்சு, ஜெர்மனி, இந்தியா மற்றும் ஜப்பான் உள்ளிட்ட பல நாடுகளில் இருந்து இதனைப் பயன்படுத்தலாம்.
இது பொதுவாகக் கிடைக்கக்கூடியதாக இருந்தாலும் வீடியோ கோப்புகளின் அதிக வரம்புடைய அணுகலைப் பெறும் வாய்ப்பானது குறிப்பிட்ட நாடுகளின் பயனர்களுக்கு மட்டும் வழங்கப்பட்டது. எனினும் புவியியல் எல்லை வடிகட்டியை நுணுக்கமாக வெல்லும் யுக்திகளும் உள்ளன.
சர்வதேசம்
thumb|கூகுள் வீடியோஸ் கிடைக்கக்கூடிய நாடுகள் கூகுள் வீடியோஸ் பின்வரும் பல்வேறு நாடுகளில் கிடைக்கக்கூடியதாக உள்ளது:
விமர்சனங்கள்
கூகுள் வீடியோஸ் சிறிதளவு பொருளடக்கத்தை மட்டுமே கொண்டுள்ளாதால் அதில் பாராட்டத்தகுந்ததாக ஏதும் இல்லை. எனினும் பணம் செலுத்திப்பெறும் பொருளடக்கத்தில் (தற்போது அமெரிக்காவில் மட்டுமே கிடைக்கிறது) சில வகைகள் பட்டியலிடப்பட்டு உள்ளன. வீடியோவிற்கு தரவரிசைக்கு சிறந்த 100 அறிமுகப்படுத்தப்பட்டது. மேலும் அதிகாரப்பூர்வ கூகுள் வீடியோ வலைப்பதிவான "கூகுள் பிக்ஸை" (கூகுளில் குறிப்பிடும் படியான வீடியோக்களாக கருதப்படும்) நிரந்தரமாகக் கொண்டுள்ளது. தற்போது கூகுள் வீடியோஸ் முகப்புபக்கத்தின் வழியாகவும் "கூகுள் பிக்ஸ்" கிடைக்கக்கூடியதாக உள்ளது.
கூகுள் வீடியோஸின் யுக்தியானது, கூகுள் புத்தகத்தேடுதல் போன்ற ஆஃப்லைன் பொருளடக்கத்தை டிஜிட்டைஸிங் செய்வதில் தொடங்கி ஐடியூன்ஸ் போன்ற பணம்செலுத்திப் பெறும் பதிவிறக்கத்தில் கவனம் செலுத்தியது. பின்னர் யூ ட்யூப் போன்ற சமுதாய வலையமைப்புகளில் கவனம் செலுத்தியது வரையிலான குறிப்பிடத்தக்க மாற்றங்கள் செய்யப்பட்டுள்ளது. நிலையான உற்பத்திப்பொருள் முன்னேற்றம் மற்றும் தொழில் முன்னேற்றங்களைப் பெற்றிருந்தபோதும் கூகுள் நிறுவனம் யூ ட்யூபை கையகப்படுத்திய நேரத்தில் கூகுள் வீடியோஸ் அதற்கு முன்பு ஆன்லைன் வீடியோ வெளியில் சந்தை முன்னணியை பெற்று இருக்கவில்லை.
பல பயனர்களுக்கு "தற்போது இந்த வீடியோ கிடைக்கக்கூடியதாக இல்லை" என்ற பிழையுடனான எச்சரிக்கை விடுத்தபோது 2008இல் மறுஇயக்க பிரச்சினைகள் தோன்றின.
இவற்றையும் பார்க்கவும்
காணொளி
வெளி இணைப்புகள்
பகுப்பு:பொழுதுபோக்கு வலைதளங்கள் பகுப்பு:கூகுள் தமிழாக்கம்-மென்பொருட்கள்
1932
1932 (MCMXXXII) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும்.
1932 நாட்காட்டி
*
1901 – 1950
தீயாட்டு
கேரளக் கலைகளில் தீயாட்டும் ஒன்று. இது பல்விதங்களில் நிகழ்த்தப்படுவதுண்டு. தீயாட்டின் போது குறைந்தது மூன்று பேர் நிகழ்த்த வேண்டும். முற்றத்தில் குலைவாழை நடுவர். பத்ரகாளியின் வடிவம் வெவ்வேறு வண்ணங்களில் தோன்றும். சங்கத்தின் முதன்மை குரு இவ்வேடம் ஏற்பார். விருப்ப தெய்வத்தின் வழிபாடு துடங்கும். மேளங்களை இசைத்துப் பாடுவர்.
பகுப்பு:கேரளக் கலைகள்
தேவகாந்தாரி
தேவகாந்தாரி இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.
இலக்கணம்
thumb|right|250px|தேவகாந்தாரி அவரோகணச் சுரங்கள் C யிலிருந்து தொடக்கம்
இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1) பஞ்சமம் (ப), சதுச்ருதி தைவதம் (த2), காகலி நிசாதம் (நி3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமைந்திருப்பதால் இது ஒரு சம்பூர்ண இராகம் ஆகும். இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இதை "சம்பூரண" இராகம் என்பர். ஆரோகணத்தில் ரிசபம் ஒழுங்கு மாறி வருவதால் இது ஒரு வக்கிர இராகம் ஆகும்.
இவற்றையும் பார்க்கவும்
பகுப்பு:சங்கராபரணத்தின் ஜன்னிய இராகங்கள்
வார்த்தல்
வார்த்தல் ( Molding ) என்பது ஒரு மாதிரியைக் ( வார்ப்பைக் ) கொண்டு இயற்கை அல்லது செயற்கை மூலப் பொருட்களினால் வேண்டிய வடிவில் வடிவைக்கும் ஒரு தயாரிப்பு முறையாகும். வார்ப்பு என்பது உலோகங்களால் தயாரித்த துளைகளுடைய ஒரு தண்டாகும். இதற்குள் இருக்கும் துளையானது வடிவமைக்க வேண்டிய பொருளின் மேற்புற வடிவில் இருக்கும். இவை இரு உதிரி பாகமாகவும் இருக்கும். மூலப்பொருட்களை இந்த துளையில் வைத்து காய்ச்சி பின் ஆற்றினால் தயாரிப்புப் பொருளினை உருவாக்கி விடலாம். சில நேரங்களில் இவ்வகையான வார்ப்பானது துளைகள் இல்லாமலும் இருக்கும். அப்படி துளைகள் இல்லாமல் இருந்தால் அந்த வார்ப்பின் மேற்புறத்தில் வடிவமைக்க வேண்டிய பொருளின் உட்புற வடிவம் இருக்கும். இதில் பல வகைகள் உள்ளன. அவை பின்வருமாறு:
அதிர்ஷ்டம் தந்த அனுபவங்கள் (நூல்)
அதிர்ஷ்டம் தந்த அனுபவங்கள் (ATHIRSTAM THANTHA ANUPAVANKAL) என்ற நூல் எழுத்தாளர், நடிகர், பத்திரிக்கை ஆசிரியர் மற்றும் வழக்கறிஞர் என பன்முகங்கள் கொண்ட சோ ராமசாமி எழுதியதாகும். அல்லயன்சு பதிப்பகம் நூலை வெளியிட்டது. நாடகம் - சினிமா - அரசியல் - பத்திரிகை போன்ற பல துறைகளில் இவர் பெற்ற அசாதாரண அனுபவங்கள், சுவையான வினோதமான நிகழ்ச்சிகள் புத்தகத்தில் இடம்பெற்றுள்ளன.
நூலில் இடம்பிடித்த பிரபலங்கள்
இப்புத்தகத்தில் இந்திராகாந்தி, எம். ஜி. ராமச்சந்திரன், மு. கருணாநிதி, ஜெ. ஜெயலலிதா, ரஜினிகாந்த், வாஜ்பாய், அத்வானி, மொராஜி தேசாய், ராஜீவ் காந்தி, ஜீ.கே.மூப்பானார், ராஜாஜி, சிவாஜி கணேசன், அண்ணாதுரை, கண்ணதாசன், ப. சிதம்பரம், வை. கோபால்சாமி, சுப்பிரமணியம் சுவாமி, பக்தவச்சலம், பாலச்சந்தர், ஓ.வி.அளகேசன், எம்.எஸ்.விஸ்வநாதன், ஜெயபிரகாஷ் நாராயணன், ராம்நாத் கோயங்கா, சந்திரசேகர், சஞ்சீவ ரெட்டி, சரண் சிங், ராஜ்நாராயணன், சஞ்சய் காந்தி, இரா.செழியன், ஆச்சார்ய கிருபளானி, ஜெகஜீவன்ராம், மதுதண்டவதே, பாலா சாஹேப் தேவரஸ், என்.டி.ராமாராவ், சந்திரபாவு நாயுடு, எஸ்.டி.சர்மா, ஜார்ஜ் ஃபெர்னானண்டஸ், வி.எம்.ஜானகி, ஜெயவர்தன, அமிர்தலிங்கம், என பெரும் எண்ணிக்கையிலான  பிரபலங்களுடன் நூலாசிரியருக்கு ஏற்பட்ட சுவாரசியமான அனுபவங்கள் நூலில் கட்டுரைகளாக்கப்பட்டுள்ளன.
புற இணைப்புகள்
பகுப்பு:2007 தமிழ் நூல்கள் பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பாரதிய ஜனதா கட்சியின் நாடாளுமன்றக் குழு
நாடாளுமன்றக் குழு என்பது பாரதிய ஜனதா கட்சியை ஆளும் குழுவாகும். இது தேசிய செயற்குழுவின் சார்பாக அன்றாட முடிவுகளை எடுக்கும் அமைப்பாகும். தேசிய செயற்குழுவானது பத்து உறுப்பினர்களைக் கொண்ட ஒரு நாடாளுமன்றக் குழுவை நியமிக்கிறது.
மாநிலங்களின் சட்டமன்ற குழுக்களின் செயல்பாடுகளை நாடாளுமன்றக் குழு மேற்பார்வையிடுகிறது. தேசிய செயற்குழுவிற்கு கீழே உள்ள அனைத்து நிறுவன அலகுகளையும் நாடாளுமன்றக் குழு வழிகாட்டுவதுடன், ஒழுங்குபடுத்துகிறது.
டிக்பி ஜெஃப்சன்
வெளி இணைப்பு
டிக்பி ஜெஃப்சன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 17, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1871 பிறப்புகள் பகுப்பு:1926 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
ஓடாச்சேரி லெட்சுமி நாரயணபெருமாள் கோயில்
ஓடாச்சேரி லெட்சுமி நாராயணபெருமாள் கோயில் தமிழ்நாட்டில் திருவாரூர் மாவட்டம், ஓடாச்சேரி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லெட்சுமி நாராயணபெருமாள், ருக்மணி சத்யபாமா சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மூலப் பொருள்
வெளியிணைப்புகள்
பகுப்பு:பொருட்களின் வலிமை
விடயபுரம் ஊராட்சி
விடயபுரம் ஊராட்சி (Vidayapuram Gram Panchayat), தமிழ்நாட்டின் திருவாரூர் மாவட்டத்தில் உள்ள கொரடாச்சேரி வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1213 ஆகும். இவர்களில் பெண்கள் 586 பேரும் ஆண்கள் 627 பேரும் உள்ளனர்.